Italiano: # Martino Piaggio (1774–1843)

Martino Piaggio (1774-1843) è uno dei poeti genovesi più conosciuti, persino da coloro che non sanno niente di genovese; la grande diffusione ai suoi tempi del Lunario del Signor Regina ha fatto sì che tutti, più o meno, ne abbiano sentito parlare. Il Piaggio, però, più che un poeta è un cronista - spesso simpatico e disinvolto - della realtà genovese del suo tempo; testimone degli anni della Restaurazione, che vedevano in tutta Europa la fine delle illusioni portate dalla Rivoluzione Francese, e in Liguria la fine dell’indipendenza e l’annessione al Piemonte, il Piaggio ricava da questi avvenimenti una sua morale rassegnata: «di affari di politica non vi state a impicciare / chi nasce per ubbidire non deve comandare». E poi: «le rivoluzioni producono guai / e chi ubbidisce non fallisce mai». D’altronde, in quel momento non c’era altro da fare, per chi non desiderava seccature; al massimo si potevano tirare frecciatine sottili e garbate, senza mai parlare del Governo, mettere in evidenza i problemi della città a cominciare da quelli sanitari, prendersela con gli usurai e i padroni di casa esosi; ricordiamo verso la fine della sua vita quella che ora diremmo una campagna giornalistica in favore del vaccino contro il vaiolo; scrittore per tanti aspetti ancora settecentesco, razionalista e ragionatore, dà il meglio di sé in una comicità quasi meccanica, da teatro delle marionette, espressa da un verso ottonario martellante e quasi ossessivo. Una delle favole più famose del suo Esopo Genovese, I due avari ha ispirato la celebre commedia goviana Pignasecca e Pignaverde ed è tipica per l’accumularsi di situazioni che sono tutto tranne che realistiche, da vero poeta popolare; in paragone osserviamo che la commedia di Govi si perde in particolari da teatro borghese che ne sminuiscono il valore satirico e si abbandona ad una retorica consolatoria e familista, proprio dove il Piaggio ci narra la fine dei due usurai con parole di condanna fredda e beffarda: «furono trovati da un suo vicino / tutti e due con un topo in bocca / dell’avaro degna fine».

Il Piaggio è soltanto in apparenza un poeta alla buona, che butta giù versi come vengono; in realtà è imbevuto della cultura del suo tempo, come si può vedere quando riprende dei tòpoi letterari di quegli anni e li adatta alle condizioni della società genovese. In una lunga poesia ci descrive delle «smanie per la villeggiatura» alquanto goldoniane, mentre in quella che riportiamo qui fa parlare un «giovin signore» quasi pariniano.

Ligure: # Martin Piaggio (1774–1843)

O Martin Piaggio (1774-1843) o l’é un di poeti zeneixi ciù conosciui, fiña da quelli che no san ninte de zeneise; a grande diffuxon a-i seu tempi do Lunäio do Sciô Regiña a l’à fæto de mainea che tutti quanti, pöcoassæ, n’aggian sentio parlâ. O Piaggio, peò, ciù che un poeta o l’é un cronista – de spesso scimpatico e desgagginou – da realtæ zeneise di seu tempi; testemònio di anni da Restauraçion, che veddeivan inte tutta Euròpa a fin de inluxoin stæte portæ da-a Revoluçion Franseise, e inta Liguria a fin de l’independensa e l’annescion a-o Piemonte, o Piaggio o tia feua da sti avvegnimenti unna seu morale rescignâ: «Di affari de politica no ve ne stæ à intrigâ / chi nasce pe ubbidî no deve commandâ». E dapeu: «e revoluçioin produan di guai / e chi ubbidisce no fallisce mai». D’atra parte, inte quello momento no gh’ea atro da fâ, pe chi no voeiva de rogne; a-o mascimo se poeiva tiâ di mocchetti sottî e aggaibæ, sensa mai parlâ do Governo, mette in evidensa i problemi da çittæ à comensâ da quelli sanitäi, piggiâsela co-i usuräi e i patroin de cà caistioxi; arregordemmo verso a fin da seu vitta quella che oua diescimo unna «campagna giornalistica» in favô de vacciñe contra e voieue; scritô ancon pe tanti aspeti setteçentesco, raçionalista e raxonatô, o dà o megio de lê inte unna comicitæ asquæxi mecanica, da tiatro de marionetti, espressa da un verso ottoäaio martellante e tòsto ossescivo. Uña de föe ciù conosciue do seu Esòpo Zeneise, I doì avari, a l’à inspiou l’avvoxâ comedia do Govi Pignasecca e Pignaverde, e a l’é tipica pe l’ammuggiâse de scituaçioin che son tutto feua che realistiche, da veo poeta popolare; a-o parangon osservemmo che a comedia goviaña a se perde inte di particolæ da tiatro borgheise che n’ammerman o valô satirico e a se lascia andâ à na retòrica consolatöia e familista, pròpio donde o Piaggio o ne conta a fin di doì usuräi con poule de condaña freida e baifarda: «fun trovæ da un sò vexin / tutti doì c’un ratto in bocca / de l’avaro degna fin».

O Piaggio o l’é solo in apparensa un poeta a-a boña, ch’o caccia zu versci abrettio; in realtæ o l’é imbeviou da cultua do seu tempo, comme se peu vedde quande o repiggia di tòpoi letteräi de quelli anni e o î adatta a-e condiçioin da societæ zeneise. Inte unna longa poexia o ne descrive de «smanie da villezzatua» ciufito goldoniañe, tanto che inte quella che reportemmo chì coscì o fa parlâ un «giovin signore» tòsto parinian.